Marco Polo

Marco Polo (Republica de Venetia, le 15 de septembre 1254 –ib. le 8 de januario 1324)  esseva un viagiator venetian. 

Le patre de Marco Polo esseva Niccoló Polo. Marco Polo habeva 17 annos, quando ille pro le prime vice videva su patre, quando iste retornava ab China.

Desde 1271, ille transversava tote Asia per Mongolia e reveniva per Sumatra in 1295, 24 annos post su partita, depost haber restate 16 annos in le servicio de Kubilai Khan. 

Durante su viage ille attingeva Venetia, Irak, Iran, Hormuz, Afghanistan, Tibet, China, Beijing, Bangladesh e India. In 1298-1299 ille esseva imprisionate in Genova e dictava ci su description del Oriente a su co-prisionero, Rustichello da Pisa.

Le narration del viages esseva facite in francese (Le livre des merveilles du monde, o il Milione) e esseva le prime documento europee super le China mongol. Illo attesta le mytho de un extreme oriente fabulosemente ric.

Categoria:Exploratores
Categoria:Gente de Venetia
Categoria:Gente italian